EkBass/fiwiki-20250220-pages-articles huggingface dataset:
Syklandelaatti

Syklandelaatti (C17H24O3) on mantelihapon estereihin kuuluva orgaaninen yhdiste. Yhdistettä voidaan käyttää lääketieteessä verisuonisairauksien ja migreenin hoitoon. ==Ominaisuudet ja käyttökohteet== Huoneenlämpötilassa syklandelaatti on väritöntä kiteistä ainetta. Se on veteen liukenematonta, mutta liukenee moniin orgaanisiin liuottimiin kuten metanoliin, etyyliasetaattiin, asetonitriiliin, kloroformiin ja tolueeniin. Syklandelaatti lamaa sileää lihaskudosta ja tämä on seurausta kalsiumkanavien salpautumisesta. Tämä laajentaa verisuonia. Aine estää myös eräitä entsyymejä kuten fosfodiesteraasia, kolesterolin biosynteesissä tarvittavaa HMG-CoA- reduktaasia ja aldoosireduktaasia. Yhdistettä voidaan käyttää eräiden verisuonitautien kuten arterioskleroosin ja Raynaudin oireiden hoitoon. Sitä on tutkittu myös migreenin hoidossa, joskin tulokset ovat ristiriitaisia. Sitä on myös tutkittu vanhuksilla nootropiinina. Tässäkin tarkoituksessa teho on kyseenalainen. Lääkeaine ei ole hyväksytty Yhdysvalloissa ja Kanadassa, mutta on käytössä muun muassa useissa Euroopan maissa.J. R. Martin, T. Godel, W. Hunkeler, F. Jenck, J.-L. Moreau, A. J. Sleight & U. Widmer: Cyanohydrins, Kirk-Othmer Encyclopedia of Chemical Technology, John Wiley & Sons, New York, 2000. Viitattu 28.4.2016 ==Haittavaikutukset== Syklandelaatti on kohtuullisen hyvin siedetty lääkeaine ja haittavaikutukset ovat yleensä lieviä. Mahdollisia haittavaikutuksia voivat olla ruuansulatuskanavan oireet, hikoilu, ihon kuumotus, päänsärky ja huimaus. ==Valmistus== Syklandelaattia valmistetaan esteröinällä mantelihappoa ja 3,3,5-trimetyylisykloheksanolia happamien katalyyttien läsnä ollessa.Axel Kleemann: Cardiovascular Drugs, Ullmann's Encyclopedia of Industrial Chemistry, John Wiley & Sons, New York, 2008. Viitattu 28.4.2016 ==Lähteet== Luokka:Lääkkeet
Manuel Locatelli

Manuel Locatelli (s. 8. tammikuuta 1998 Lecco) on italialainen jalkapalloilija, joka edustaa Serie A:ssa pelaavaa Juventusta. Oikeajalkainen Locatelli on pelipaikaltaan keskikenttäpelaaja. Hän kuului Euroopan- mestaruuden vuonna 2021 voittaneeseen joukkueeseen. Locatelli on AC Milanin kasvatti. Hän debytoi seuran edustusjoukkueen paidassa Serie A:ssa huhtikuussa 2016 Carpia vastaan.http://int.soccerway.com/players/manuel-locatelli/319840/ Lokakuussa 2016 hän teki ensimmäiset pääsarjamaalinsa voitto-otteluissa Sassuoloa ja sarjakärki Juventusta vastaan. Hän voitti samana vuonna Italian supercupin. Hän siirtyi elokuussa 2018 lainalle Sassuoloon, ja kesällä 2019 siirto muuttui pysyväksi. Hän pelasi kaudella 2018–2019 Serie A:ssa 29 ottelua ja teki maalin Cagliaria ja Chievo Veronaa vastaan. Seuraavalla kaudella hän pelasi 33 liigaottelua. Kaudella 2020–2021 hän pelasi 34 liigaottelua ja teki maalin Crotonea, Napolia, Hellas Veronaa ja Parmaa vastaan. Locatelli pelasi kaudet 2021–2023 lainalla Serie A:n Juventuksessa. Ensimmäisellä lainakaudellaan hän pelasi 31 liigaottelua ja teki kolme maalia. Mestarien liigassa hän pelasi seitsemän ottelua. Kaudella 2022–2023 hän pelasi 32 liigaottelua, viisi ottelua Mestarien liigassa ja kahdeksan peliä Eurooppa- liigassa. Hän siirtyi Juventukseen vakituisesti 30 miljoonan euron siirtosummalla kesällä 2023. Locatelli oli vuonna 2015 mukana Italian alle 17-vuotiaiden maajoukkueessa ikäluokan EM-kilpailuissa. Vuonna 2015 hän debytoi Italian alle 19-vuotiaiden maajoukkueessa ja vuonna 2017 alle 21-vuotiaiden maajoukkueessa ja on näissäkin ikäluokissa pelannut EM- kilpailuissa. Locatelli pelasi Italian A-maajoukkueessa ensimmäisen kerran syyskuussa 2020 Kansojen liigan ottelussa Alankomaita vastaan. Ensimmäisen maalinsa hän teki kahdeksannessa ottelussaan MM-karsinnassa Bulgariaa vastaan maaliskuussa 2021. Kesän 2021 EM-kilpailuissa hän pääsi pelaamaan kaksi ensimmäistä ottelua avauskokoonpanossa Marco Verrattin ollessa loukkaantuneena sivussa. Toisessa alkulohko-ottelussa Sveitsiä vastaan Locatelli teki kaksi maalia. Neljännesvälieräottelussa Itävaltaa, välieräottelussa Espanjaa ja loppuottelussa Englantia vastaan hän tuli vaihdosta kentälle. Espanja-ottelun ratkaisseessa rangaistuspotkukilpailussa hän ei onnistunut joukkueensa ensimmäisenä laukojana tekemään maalia mutta lopulta Italia kuitenkin voitti. == Lähteet == Luokka:Italialaiset jalkapalloilijat Luokka:Vuonna 1998 syntyneet Luokka:Elävät henkilöt
Joona Lautamaja

Joona Lautamaja (s. 12. heinäkuuta 1995 Seinäjoki) on suomalainen jalkapalloilija, joka edustaa Veikkausliigassa pelaavaa Seinäjoen Jalkapallokerhoa. Hän on pelipaikaltaan keskuspuolustaja, mutta kykenee myös pelaamaan puolustuksen laidoilla tai puolustavana keskikenttäpelaajana.http://www.veikkausliiga.com/uutiset/2016/04/28/kupsn- joona-lautamajan-yksi-unelma-toteutui Lautamaja on TP-Seinäjoen kasvatti. Lautamaja pelasi Seinäjoen Jalkapallokerhon reservijoukkueessa Kerho 07:ssä vuosina 2012–2015 68 ottelua tehden kaksi maalia.http://int.soccerway.com/players/joona-lautamaja/249382/ Kaudeksi 2016 Lautamaja siirtyi Veikkausliigan Kuopion Palloseuraan. Hän teki ensiesiintymisensä Veikkausliigassa huhtikuussa 2016 FC Lahtea vastaan. ==Lähteet== Luokka:Suomalaiset jalkapalloilijat Luokka:Vuonna 1995 syntyneet Luokka:Elävät henkilöt
Söderby (Vormsi)

Söderby on kylä Virossa Läänemaan maakunnassa sijaitsevassa Vormsin saaressa. Luokka:Viron kylät Luokka:Vormsi Luokka:Vironruotsalaiset
Anastasija Moh’njuk

Anastasija Moh’njuk (, s. 1. tammikuuta 1991 Nova Kah'ovka, Ukraina) on ukrainalainen seitsenottelija. Moh’njuk kilpaili sisäratojen Euroopan- mestaruuskilpailuissa vuonna 2013 pituushypyssä sijoittuen kahdeksanneksi. Vuonna 2014 hän oli seitsenottelun 14. Euroopan-mestaruuskilpailuissa Zürichissa. Pekingin MM-kilpailuissa 2015 Moh’njuk sijoittui seitsemänneksi tuloksella 6359. Alle 23-vuotiaiden Euroopan-mestaruuskilpailuissa 2013 Tampereella Moh’njuk saavutti pronssia tuloksella 5898. Sisäratojen maailmanmestaruuskilpailuissa Portlandissa 2016 Moh’njuk sijoittui viisiottelussa alun perin toiseksi pistein 4847, mutta hän menetti mitalinsa kun hänen kisoissa antamassaan dopingnäytteessä oli merkkejä meldoniumin käytöstä. Moh’njuk totesi käyttäneensä ainetta edellisen vuoden puolella, kun aine ei ollut vielä kiellettyjen aineiden listalla. Hän ei saanut tapauksesta kilpailukieltoa. Huhtikuussa 2016 hän kuitenkin antoi positiivisen dopingnäytteen ja sai neljän vuoden kilpailukiellon ajalle 21.4.2016–20.4.2020.Sanctions for anti-doping rule violations in athletics IAAF Newsletter 190 (pdf) == Henkilökohtaiset ennätykset == Lähde: IAAF Viitattu 24.5.2019 ;Ulkoradat * 200 metrin juoksu: 24,30 (2015) * 800 metrin juoksu: 2.15,52 (2014) * 100 metrin aitajuoksu: 13,00 (2015) * Korkeushyppy: 183 (2015) * Pituushyppy: 657 (2013) * Kuulantyöntö: 14,96 (2015) * Keihäänheitto: 39,76 (2015) * Seitsenottelu: 6359 (2015) ;Sisäradat * 800 metrin juoksu: 2.16,69 (2016) * 60 metrin aitajuoksu: 8,13 (2015) * Korkeushyppy: 182 (2013) * Pituushyppy: 662 (2013) * Kuulantyöntö: 14,58 (2016) * Viisiottelu: 4745 (2016) == Lähteet == Luokka:Ukrainalaiset yleisurheilun moniottelijat Luokka:Dopingrikkomuksesta tuomitut yleisurheilijat Luokka:Dopingrikkomuksesta tuomitut ukrainalaiset Luokka:Vuonna 1991 syntyneet Luokka:Elävät henkilöt
Espoo United (jääkiekko)

Espoo United oli samannimisen espoolaisen urheiluseuran jääkiekkojaosto, jonka miesten edustusjoukkue on pelannut Suomen toiseksi korkeimmalla sarjatasolla, Mestiksessä, kaudesta 2016–2017 lähtien. Ensimmäisellä kaudella joukkue sijoittui runkosarjassa viidenneksi. Pudotuspeleissä United eteni pronssiotteluun, jonka se voitti. Joukkuetta valmensi Niko Marttila. Espoo United ajautui konkurssiin keväällä 2018. Sen myötä joukkueen pelit Mestis- sarjassa päättyivät kauteen 2017–2018. Unitedin tilalle nousi Suomi-sarjassa toiseksi sijoittunut Koovee Tampereelta. ==Mestiksessä palkitut== Kausi Valinta Voittaja 2016–2017 Fair Play -valmentaja Timo Hirvonen 2016–2017 Paras maalivahti (Pasi Nurminen -palkinto) Toinen tähdistökentällinen Rasmus Tirronen == Lähteet == jääkiekko Luokka:Entiset suomalaiset jääkiekkoseurat
Täpläpussimäyrä

Täpläpussimäyrä (Isoodon macrourus) on pussimäyrien heimoon kuuluva pieni pussimäyrälaji. Lajia tavataan Australian pohjois- ja itärannikoilla sekä läheisillä saarilla, ensisijaisesti Papua-Uuden-Guinean saarilla. Suomen Lajitietokeskus käyttää lajista nimitystä lyhytkuonopusseli. == Koko ja ulkonäkö == Aikuinen yksilö on noin 40 senttimetrin pituinen, jonka lisäksi hännän pituus on noin 15 senttimetriä. Keskimääräinen paino on 1 200 grammaa, mutta paino voi vaihdella 260–1 500 gramman välillä. == Elintavat == Täpläpussimäyrä on kaikkiruokainen yöeläin. Se syö hyönteisiä, matoja, marjoja ja siemeniä. Tarkan hajuaistinsa avulla se löytää syötävää myös maan alta. == Lähteet == Luokka:Pussimäyrät
Jacob Schiff

Jacob Schiff (s. 10. tammikuuta 1847 – 25. syyskuuta 1920) oli saksalaissyntyinen yhdysvaltalainen pankkiiri. Schiff syntyi Frankfurtissa, Saksassa ja muutti Yhdysvaltoihin sisällissodan jälkeen. Schiff työskenteli Kuhn, Loeb & Co. -pankille. Schiff kuului useiden yhdysvaltalaisten suurten ja merkittävien yritysten hallituksiin, muiden muassa: National City Bank of New York, Equitable Life Assurance Society, Wells Fargo & Company ja Union Pacific Railroad. Schiff auttoi rahoittamaan japanilaisten sodankäyntiä tsaarin Venäjää vastaan Venäjän–Japanin sodassa. Henry Ford mainitsee Schiffin 1920-luvulla ilmestyneessä kirjasessaan Kansainvälinen juutalainen. ==Yksityiselämä== Schiff avioitui Solomon Loebin tyttären Therese Loebin kanssa vuonna 1875 ja he saivat kaksi lasta: Frieda Schiff (1876–1958) ja Mortimer L. Schiff (1877–1931). Schiffin hauta sijaitsee Brooklynissä, New Yorkissa Salem Fields -hautausmaallahttp://www.findagrave.com/cgi- bin/fg.cgi?page=gr&GRid;=149574383 . ==Katso myös== *Paul Warburg ==Lähteet== Luokka:Vuonna 1847 syntyneet Luokka:Vuonna 1920 kuolleet Luokka:Yhdysvaltalaiset liikemiehet
Sotkanlinna

Sotkanlinna on Nokian Hauroisissa Harakkakallio-nimisen mäen laella sijaitseva rautakautinen kalmisto, jonne on luultavasti haudattu ihmisiä läheisestä Liukuslahden ympärillä sijainneesta rautakautisesta asutuksesta. Sotkanlinnan todettiin olevan rautakautinen kalmisto, kun vuonna 1948 inventoinnin yhteydessä mäeltä löydettiin pala palanutta luuta. 1990-luvulla alueella suoritettiin useita kaivauksia, joitten esinelöytöjen perusteella Sotkanlinnan käyttöaika voitiin ajoittaa merovingiajan lopulta viikinkiajan alkuun.Museoviraston Sotkanlinnan perustiedot-sivu Nykyään alue on kaavoitettu muinaismuistokohteeksi.Museoviraston Sotkanlinnan käyttömahdollisuudet-sivu Kohteen koordinaatit ovat N 61° 27.190 E 023° 29.900.Sotkanlinnan sijainti kartalla == Lähteet == Luokka:Suomen rautakautiset muinaisjäännökset Luokka:Nokian rakennukset ja rakennelmat
Aspergillus ochraceus

Aspergillus ochraceus on homelaji, joka kuuluu nuijahomeiden (Aspergillus) sukuun. Laji tunnetaan toksisten dihydroisokumariinin, sitriniinin ja okratoksiini A:n tuottajana, joka kontaminoi usein ruokatarvikkeita. Aspergillus ochraceus on alun perin ollut maaperähome, mutta nykyisin se on vallannut useita ekologisia lokeroita kasvaen muun muassa maatiloilla. Homeella saastuneen ruoan käyttö aiheuttaa ihmisissä ja eläimissä neurotoksisia, immunosuppressiivisia, genotoksisia, karsinogeenisia ja teratogeenisia vaikutuksia. == Lähteet == == Aiheesta muualla == * UniProt, taxonomy: Aspergillus ochraceus Luokka:Mikrobit
Milko Tokola

Milko Sergei Olavi Tokolahttps://www.instagram.com/milkotokola/?hl=fi (s. 10. lokakuuta 1992) on uransa vuonna 2018 lopettanut suomalainen painonnostaja. 163 senttimetriä pitkä Tokola edusti Raution Kisailijoita ja kilpaili 85-kiloisten luokassa.http://yle.fi/uutiset/lappilaisseuran_nostaja_kalajoelta_rion_olympialaisiin/8840789 Aikaisemmin hän edusti Rovaniemen Reipasta. Tokola osallistui ensimmäisiin aikuisten EM-kilpailuihinsa vuonna 2011 sijoittuen kahdeksanneksi 77-kiloisten sarjassa.http://www.iwf.net/results/athletes/?athlete=tokola-milko- olavi-1992-10-10&id;=3881 Ensimmäisiin MM-kilpailuihinsa hän osallistui vuonna 2011 ollen samassa luokassa 27:s. Huhtikuussa 2016 hän teki luokkansa Pohjoismaiden ennätystuloksen tempauksessa ja yhteistuloksessa.http://www.iltalehti.fi/fitnessvoimailu/2016041321411521_bs.shtml Samassa kuussa Tokola valittiin Suomen joukkueeseen kesän 2016 olympialaisiin. Tokola kärsi uransa aikaisemmassa vaiheessa tajunnanmenetyksestä suuria painoja nostaessaan. Vaiva väheni Tokolan lihasmassan kasvettua ja iän myötä.http://yle.fi/urheilu/3-8951032 Tokolan puoliso Anna-Maria Tokola on myös painonnostaja.http://www.iwf.net/biography/?id=929126 == Lähteet == Luokka:Suomalaiset painonnostajat Luokka:Vuonna 1992 syntyneet Luokka:Elävät henkilöt
Emma Moffatt

Emma Moffatt (s. 7. syyskuuta 1984, Moree) on australialainen triathlonisti ja olympiamitalisti. Pekingin olympialaisissa 2008 Moffatt sijoittui kolmanneksi. Moffatt voitti vuosina 2009 ja 2010 maailmanmestaruuden. Lontoon olympialaisissa 2012 Moffatt joutui keskeyttämään kilpailun pyöräilyosuuden kolaroinnin takia. ==Lähteet== Luokka:Australialaiset triathlonistit Luokka:Australialaiset olympiamitalistit Luokka:Vuonna 1984 syntyneet Luokka:Elävät henkilöt
The Dearborn Independent

The Dearborn Independent oli vuonna 1901 perustettu sanomalehti, jonka Henry Ford omisti. Sanomalehdestä tuli Yhdysvaltojen toiseksi suurilevikkisin sanomalehti New York Daily Newsin jälkeen. Sanomalehden nimi on peräisin Dearbornin kaupungista, joka sijaitsee Michiganin osavaltiossa. Sanomalehden henkilöstöä olivat E. G. Pipp ja William J. Cameron. Henry Ford julkaisi Siionin viisaiden pöytäkirjat sanomalehden sivuilla ja lisäksi sarjan juutalaisvastaisia artikkeleita, joista koostettiin Fordin kirjanen nimeltä Kansainvälinen juutalainen. Artikkelit ilmestyivät sanomalehdessä 22. toukokuuta – 2. lokakuuta 1920 ja käsittelivät maailmantapahtumia ja kansainvälisiä juutalaisia, joita Ford piti aikansa suurimpana ongelmana. Sanomalehden viimeinen numero ilmestyi joulukuussa 1927, kun Ford lakkautti sanomalehden antisemitismisyytösten vuoksi. Dearborn Independent, The Luokka:Lakkautetut lehdet Luokka:Antisemitismi Yhdysvalloissa‎
Vanessa Fernandes

Vanessa de Sousa Fernandes (s. 14. syyskuuta 1985 Perosinho) on portugalilainen triathlonisti ja olympiamitalisti. Fernandes osallistui Ateenan olympialaisiin 2004 sijoittuen kahdeksanneksi. Neljä vuotta myöhemmin Pekingin olympialaisissa hän voitti olympiahopeaa. Hän edustaa SL Benficaa. ==Lähteet== Luokka:Portugalilaiset triathlonistit Luokka:Portugalilaiset olympiamitalistit Luokka:Vuonna 1985 syntyneet Luokka:Elävät henkilöt
Brigitte McMahon

Brigitte McMahon (s. 25. maaliskuuta 1967, Baar) on sveitsiläinen entinen triathlonisti ja olympiavoittaja. McMahon voitti Sydneyn olympialaisissa 2000 olympiakultaa. Neljä vuotta myöhemmin Ateenan olympialaisissa 2004 hän oli kymmenes. Vuonna 2005 McMahon jäi kiinni EPOn käytöstä. Hän sai kahden vuoden kilpailukiellon dopingrikkomuksestaan. Siiviliammatiltaan McMahon on biokemisti. ==Lähteet== Luokka:Sveitsiläiset triathlonistit Luokka:Sveitsiläiset olympiavoittajat Luokka:Vuonna 1967 syntyneet Luokka:Dopingrikkomuksesta tuomitut sveitsiläiset Luokka:Dopingrikkomuksesta tuomitut triathlonistit Luokka:Elävät henkilöt
Roosevelt (New Jersey)

Roosevelt on kunta (borough) Monmouthin piirikunnassa, New Jerseyssä. 1930-luvun laman aikana perustetun kunnan asukasluku oli 882 vuonna 2010,Factfinder.census.gov -sivusto eli sen asukasluku oli laskenut 51:llä (-5.5 %) vuoden 2000 väestönlaskennasta. Roosevelt perustettiin 29. toukokuuta 1937, jolloin sen nimi oli Jersey Homesteads. Nimeksi vaihdettiin 9. marraskuuta 1945 Roosevelt kunnianosoituksena puolta vuotta aiemmin kuolleelle entiselle yhdysvaltain presidentille Franklin D. Rooseveltille. ==Lähteet== ==Aiheesta muualla== Luokka:New Jerseyn kunnat
Max Warburg

Max Moritz Warburg (5. kesäkuuta 1867 – 26. joulukuuta 1946) oli Warburg- sukuun kuuluva saksalainen pankkiiri, joka toimi Hampurissa, Saksassa. Max Warburg johti suvun hampurilaista M. M. Warburg & Co. -pankkia. Max Warburgin veljiä olivat Paul Warburg ja Felix Warburg. Henry Ford mainitsee Max Warburgin 1920-luvulla ilmestyneessä kirjasessaan Kansainvälinen juutalainen. ==Ura== Max Warburg johti suvun hampurilaista M. M. Warburg & Co. -pankkia. Hänen veljensä Paul Warburg työskenteli kanssaan Hampurissa 1895–1902. ===Pariisin rauhansopimus 1919=== Max Warburg avusti Saksan delegaatiota taloudellisena neuvonantajana vuonna 1919 ensimmäistä maailmansotaa seuranneessa Pariisin rauhankonferenssissa, joka kulminoitui Versaillesin rauhansopimukseen. Hänen Yhdysvaltoihin vuonna 1902 muuttanut ja vuonna 1911 kansalaisuuden saanut veljensä Paul Warburg johti Yhdysvaltain delegaatiota. ===IG Farben=== Max Warburg oli saksalaisen Interessen-Gemeinschaft Farbenindustrie AG:n eli IG Farbenin hallituksessa. IG Farben oli maailman suurin kemianteollisuuden yritys. Hänen veljensä Paul Warburg oli IG Farbenin kokonaan omistaman Yhdysvaltain-tytäryhtiön hallituksessa. Toisen maailmansodan päätyttyä Nürnbergin sotasyyllisyysoikeudenkäynneissä 24 IG Farbenin johtajaa tuomittiin, mutta Max Warburg ei lukeutunut syytettyihin. ===Saksan keskuspankki=== Max Warburg toimi Hjalmar Schachtin alaisuudessa johtajana Reichsbankissa vuoteen 1938 asti, kunnes pakeni Yhdysvaltoihin. ==Pako Yhdysvaltoihin== Max Warburg pakeni perheensä kanssa, 38-vuotias poika Eric M. Warburg samana vuonna, Yhdysvaltoihin vuonna 1938 kansallissosialistien juutalaisvainon kiihtyessä. Hänen veljensä Paul ja Felix asuivat jo Yhdysvalloissa. ==Yksityiselämä== Max Warburg oli suvun hampurilaisen pankin perustaneen saksalaisen Moses Warburgin jälkeläinen. Max Warburgin vanhemmat olivat Moritz Warburg (1838-1910) ja äiti Charlotte Oppenheim (1842-1921)http://www.findagrave.com/cgi- bin/fg.cgi?page=pv&GRid;=135665744&PIpi;=112322829. Max Warburg avioitui Alice Magnuksen kanssa vuonna 1899. Pariskunta sai yhden lapsen, Eric M. Warburgin (1900–1990). Max Warburgin hauta sijaitsee Sleepy Hollow'n hautausmaalla Westchesterissä, New Yorkissa. ==Lähteet== Luokka:Vuonna 1867 syntyneet Luokka:Vuonna 1946 kuolleet Luokka:Saksalaiset liikemiehet
Kirjanen

Kirjanen on pieni, ohut kirja.Kielitoimiston sanakirja. Kirjapainoteknisesti pientä nitomatonta kirjasta kutsutaan usein pamfletiksi. Se koostuu yksittäisestä paperiarkista, jonka molemmille puolille on painettu tekstiä ja joka on taitettu kahtia, kolmeen osaan, neljään osaan tai jopa viiteen osaan (tällöin sitä kutsutaan lehtiseksi). Pamfletti saattaa koostua myös muutamasta sivusta, jotka on taitettu kahtia ja määrlytetty laskoksen tekemiseksi. Kirjastonhoitajat laskevat pamfletiksi alle 50 sivua pitkän kirjan, jota ei ole suunnattu lapsille. == Katso myös == * Pamfletti == Lähteet == Luokka:Kirjapainotaito Luokka:Pamfletit
Skye McCole Bartusiak

Skye McCole Bartusiak (28. syyskuuta 1992 Houston, Texas - 19\. heinäkuuta 2014 Houston, Texas) oli yhdysvaltalainen lapsinäyttelijä. Hän aloitti näyttelemisen 7-vuotiaana ja teki muistettavat roolit elokuvissa Patriot (2000) ja Älä sano sanaakaan (2001) sekä televisiosarjassa 24. Tämän lisäksi hän vieraili useissa sarjoissa sekä televisioelokuvissa. McCole Bartusiak kuoli vain 21-vuotiaana kotonaan Houstonissa 19. heinäkuuta 2014 lääkkeiden yliannostukseen. Kuolema todettiin vahingoksi.http://www.foxnews.com/entertainment/2014/10/13/patriot-actress- died-accidental-drug-overdose/ == Filmografia == Elokuvat Vuosi Elokuva Rooli Huomioita 1999 The Cider House Rules Hazel 1999 Witness Protection Suzie Batton Televisioelokuva 2000 The Prophet's Game Adele Highsmith lapsena 2000 Patriot Susan Martin 2000 The Darkling Casey Obold Televisioelokuva 2001 Blonde Norma Jeane Baker nuorena Televisioelokuva 2001 Älä sano sanaakaan Jessie Conrad 2001 Miehet elämässäni Amelia 8-vuotiaana 2001 Kohtalokas kaulakoru Dove kohtaukset poistettu 2002 Flashpoint Lizzie 2002 Tulessa syntynyt 2 Charlie McGee nuorena Televisioelokuva 2002 Beyond the Prairie: The True Story of Laura Ingalls Wilder Rose Wilder Televisioelokuva 2003 Love Comes Softly Missie Davis Televisioelokuva 2004 Kunniataistelu Jackie lapsena 2005 Boogeyman Franny 2006 Kill Your Darlings Sunshine 2009 Wild About Harry Daisy Goodhart 2011 Good Day for It Rachel 2012 Sick Boy Lucy Televisio Vuosi Sarja Rooli Huomioita 1999 Storm of the Century - myrskyn silmässä Pippa Hatcher 2 jaksoa 1999 Kunnian miehet Rachel Sherkston jakso: "Shakedown" 1999 Amyn lailla Marcy Noble jakso: "Presumed Innocent" 2000 Vain yksi elämä Jessie jakso: "Taking a Chance on Love" 2000 Frasier tyttö piirustuksen kanssa jakso: "The Three Faces of Frasier" 2000 Kova laki: Erikoisyksikkö Jennifer jakso: "Legacy" 2001 Enkelin kosketus Sarah jakso: "The Birthday Present" 2002–2003 24 Megan Matheson 8 jaksoa 2004 George Lopez L'il Bit 2 jaksoa 2005 House Mary Carroll jakso: "Kids" 2005 Lost Kate nuorena (ääni) jakso: "Born to Run"; kreditoimaton 2005 C.S.I. Susan Lester jakso: "Bite Me" 2007 Kodinpuolustaja Amber jakso: "Fall from Grace" == Lähteet == Luokka:Yhdysvaltalaiset lapsinäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1992 syntyneet Luokka:Vuonna 2014 kuolleet
Jaotin

Jaotin on passiivinen jakoverkon osa, joka jakaa tulosignaalin yhtä suuriin osiin mahdollisimman pienin häviöin. Jaottimen haarojen välillä ei ole haaroittimen tapaista häiriövaimennusta. ==Lähteet== Luokka:Televisiotekniikka
Timna Nelson-Levy

Timna Nelson-Levy (; s. 7. heinäkuuta 1994) on israelilainen judoka. Hän on olympia- ja MM-mitalisti sekä Euroopan-mestari. Nelson-Levy sijoittui 57 kg:n painoluokassa viidenneksi alle 21-vuotiaiden MM-kilpailuissa 2014. Hän saavutti EM-kilpailuissa samassa sarjassa pronssia Kazanissa 2016 sekä oli seitsemäs Varsovassa 2017 ja Lissabonissa 2021. Vuodelle 2021 siirretyissä Tokion olympialaisissa Nelson-Levy oli mukana Israelin judojoukkueessa, joka voitti sekajoukkuekilpailun pronssia. Hän osallistui myös 57 kg:n sarjaan, jossa hän sijoittui seitsemänneksi. Hän voitti Euroopan-mestaruuden alle 57 kg:n sarjassa Sofiassa 2022 kukistettuaan loppuottelussa ranskalaisen Sarah- Léonie Cysiquen. Saman vuoden Taškentin MM-kilpailuissa oli 57-kiloisissa viides ja saavutti pronssia sekajoukkuekilpailussa. Montpellier'n EM- kilpailuissa 2023 hän sijoittui 57 kg:n sarjassa seitsemänneksi. Hän sai samassa painoluokassa EM-pronssia Zagrebissa 2024. Kuukautta myöhemmin hän oli viides Abu Dhabin MM-kilpailuissa. Nelson-Levy on saavuttanut Masters-, Grand Slam- ja Grand Prix -kilpailuissa kolme turnausvoittoa, kaksi kakkossijaa ja kolmetoista kolmossijaa sekä sijoittunut maailmancup/Continental Open -kilpailuissa kaksi kertaa kolmanneksi. Hän on voittanut aikuisten sarjassa kaksi Israelin-mestaruutta. == Lähteet == Luokka:Israelilaiset judokat Luokka:Israelilaiset olympiamitalistit Luokka:Vuonna 1994 syntyneet Luokka:Elävät henkilöt
Heidi Walli

Heidi Maria Walli (s. 20. maaliskuuta 1962 Helsinki) on suomalainen nykyaikainen viisiottelija. Hän on voittanut kaksi hopeaa nykyaikaisen viisiottelun maailmanmestaruuskilpailuissa yli 40-vuotiaiden sarjassa. Hopeat ovat vuosilta 2012 ja 2013. Ammatiltaan hän on fysioterapeutti sekä orgaanisen kemian kandidaatti Helsingin Yliopisto ja hän johtaa perheyritystä, jonka toimialaa ovat mm. terveydenhoito palvelut, orgaaninen kosmetiikka . Vuonna 2008 hän perusti yksityisen saattohoitoyksikön. Hän toimi pitkään Helsingin nykyaikaisten viisiottelijoiden puheenjohtajana, kansainvälisen viisitteluliiton liiton (UIPM) alaisen masters-komitean johtokunnan jäsenenä ja vuodesta 2012 UIPM:n alaisen Masters komitean puheenjohtajana, jossa tehtävässä hän on ensimmäinen nainen. Suomen miekkailu- ja 5-otteluliiton hallituksen jäsenenä 2010-2014. Hänellä on kolme lasta. ==Lähteet== Luokka:Suomalaiset nykyaikaiset viisiottelijat Luokka:Vuonna 1962 syntyneet Luokka:Elävät henkilöt
Grigori Minaskin

Grigori Minaskin (s. 1. helmikuuta 1991) on virolainen judoka. Minaskin voitti vuonna 2007 kultaa 81 kg:n sarjassa alle 17-vuotiaiden EM-kilpailuissa Vallettassa ja Euroopan nuorten olympiafestivaaleilla Belgradissa. Vuonna 2009 hän saavutti alle 20-vuotiaiden 90 kg:n painoluokassa EM-hopeaa Jerevanissa ja MM-pronssia Pariisissa. Hän oli saman ikäluokan 90-kiloisten sarjan EM- pronssilla Samokovissa 2010. Minaskin sijoittui Istanbulin EM-kilpailuissa 2011 seitsemänneksi alle 90 kg:n painoluokassa. Hän saavutti alle 23-vuotiaiden EM-kilpailuissa pronssia 100 kg:n sarjassa Samokovissa 2013. Hän sai Kazanin EM-kilpailuissa 2016 pronssia 100 kg:n painoluokassa. Minaskin on saavuttanut maailmancupeissa ja Continental Open -kilpailuissa yhden turnausvoiton, kolme kakkossijaa ja kolme kolmossijaa. Hän on voittanut aikuisten sarjassa viisi Viron-mestaruutta. == Lähteet == Luokka:Virolaiset judokat Luokka:Vuonna 1991 syntyneet Luokka:Elävät henkilöt
Västerviks IK

Västerviks IK on ruotsalainen jääkiekkoseura Västervikin kaupungista. Joukkue pelaa kaudella 2016–2017 Ruotsin toiseksi korkeimalla sarjatasolla HockeyAllsvenskanissa. Joukkue on perustettu vuonna 1971. Kausi 2016–2017 on joukkueen ensimmäinen kahdella ylemmällä sarjatasolla. Seura on kuulunut alemmilla tasoilla kärkipään joukkueisiin. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 1 William Håkansson L 2025 Oskarshamn, Ruotsi Hubert Forsberg Zetterström L Laina Luulaja, Ruotsi Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 14 Erik Gustafsson L 2025 Oskarshamn, Ruotsi 24 Oliver Collins Florén R 2026 Linköping, Ruotsi Lukas Flygt R 2025 Norrköping, Ruotsi Filip Halvordsson L 2025 Johan Svensson L 2025 Västervik, Ruotsi Marwin Wedemo L 2025+1 Tukholma, Ruotsi Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka Carl Bruhn L VLH 2025 Kungsbacka, Ruotsi Wille Edström R OLH 2027 Västervik, Ruotsi Robin Höglund L VLH 2025 Mölndal, Ruotsi Jonathan Karlsson L VLH / KH 2025 Mack Keryluk R KH Laina Verona, Wisconsin, Yhdysvallat Erik Olhans Lind L KH 2025 Falun, Ruotsi Oskar Ståhl L OLH 2026 Sollentuna, Ruotsi Elliot Ståhlberg L OLH 2025 Karlstad, Ruotsi Olle Söderlund R LH 2025 Tukholma, Ruotsi === Joukkueenjohto=== * Päävalmentaja: Nichlas Falk * Apuvalmentaja: Joakim Hagelin * Apuvalmentaja: Pelle Torstensson * Maalivahtivalmentaja: Gabriel Remelin * Huoltopäällikkö: Jörgen Fransson * Huoltopäällikkö: Felix Gustafsson * Toimitusjohtaja: Victor Öhman Lähde: EliteProspectshttps://www.eliteprospects.com/team/500/vasterviks-ik Viitattu 29.9.2021. == Lähteet == == Aiheesta muualla == *Virallinen sivusto Luokka:Västervikin kunta Luokka:HockeyAllsvenskan-joukkueet Luokka:Vuonna 1971 perustetut urheiluseurat
Etiopian kuumat myrkkylähteet

Etiopian kuumat myrkkylähteet sijaitsevat Danakilin aavikolla, 600 kilometriä Addis Abebasta pohjoiseen. Lähteistä vapautuu ilmaan klooria ja rikkihöyryjä, jotka ovat myrkyllisiä ja vahingoittavat silmiä ja keuhkoja. Kuumat lähteet ovat neonkeltaisia, ja kuivuessaan ne muodostavat valkoisia, keltaisia, ruskeita, oransseja ja vihreitä jälkiä maastoon. Danakilin aavikolla on evaporiittikerros, joka koostuu vesiliukoisista mineraaleista. Kerros on aikoinaan syntynyt aavikolla veden haihtumisen tuloksena. Danakilin evaporiitit ovat peräisin ajoilta, jolloin Punainen meri on useaan otteeseen peittänyt laakson vedellä ja vesi on haihtunut pois. Dallolissa olevat kuumat lähteet ovat värikkäimpiä maisemia maapallolla. Kuuma magma lämmittää pohjavettä, joka virtaa ympäröiviltä ylängöiltä. Kuuma vesi nousee maanpinnalle ohittaen evaporiittikerroksen, josta liukenee suolaa, kaliumkarbonaattia ja muita liukoisia mineraaleja. Alueella elää ekstremofiilejä eli äärimmäisissä oloissa selviytyviä mikrobeja. Näihin kuuluvat muun muassa halofiiliset levät, jotka pitävät suolaisesta ympäristöstä. Myrkkylähteitä päästiin tutkimaan tieteellisesti ensimmäistä kertaa huhtikuussa 2016. Felipe Gómezin tutkimusryhmä Espanjan astrobiologian keskuksesta teki retken alangolle. Gómez selvitti ympäristön olosuhteet ja kartoitti, millaista elämää alueella on. ==Lähteet== Luokka:Etiopian maantiede Luokka:Vulkanologia Luokka:Lähteet
Kylävaara

Kylävaara on suomalainen sukunimi, joka on muun muassa seuraavilla henkilöillä: * Ilkka Kylävaara (1946–2020), toimittaja, ohjaaja ja kirjailija, Keijo Kylävaaran poika * Keijo Kylävaara (1921–1994), Helsingin Sanomien päätoimittaja 1970–1982, tietokirjailija ja suomentaja
Euroopanvirtahepo

Euroopanvirtahepo (Hippopotamus antiquus) on suurikokoinen sukupuuttoon kuollut virtahepolaji. == Ulkonäkö ja koko == Euroopanvirtahepo kasvoi 4,3 metriä pitkäksi ja painoi 3,9–4,7 tonnia. Se oli siis suunnilleen samankokoinen kuin Hippopotamus gorgops, mutta sillä ei ollut samanlaisia ”varsisilmiä”. == Levinneisyys == Euroopanvirtahepo eli Euroopassa pleistoseenikaudella, 1,8 miljoonaa – 800 tuhatta vuotta sitten. Se oli laajalle levinnyt, sen jäänteitä on löydetty Saksasta, Kreikasta, Italiasta, Espanjasta sekä Isosta-Britanniasta. == Lähteet == Luokka:Virtahevot Luokka:Esihistorialliset nisäkkäät Luokka:Pleistoseenin sukupuuttoon kuollut megafauna
The Nice Guys

The Nice Guys on vuonna 2016 ensi-iltansa saanut yhdysvaltalainen toimintakomedia, jonka on ohjannut Shane Black. Elokuvan ovat käsikirjoittaneet Black ja Anthony Bagarozzi. Sen päärooleissa esiintyvät Russell Crowe, Ryan Gosling, Angourie Rice, Matt Bomer, Margaret Qualley, Keith David ja Kim Basinger. Elokuva sijoittuu vuoden 1977 Los Angelesiin ja se kertoo huono-onnisesta yksityisetsivästä (Gosling) ja väkivaltaisesta kovanaamasta (Crowe), jotka palkataan etsimään kadonnutta nuorta naista (Qualley). The Nice Guys sai ensi-iltansa Hollywoodissa 11. toukokuuta 2016. Elokuvateattereihin se saapui 20. toukokuuta 2016. == Näyttelijät == == Lähteet == == Aiheesta muualla == * Viralliset kotisivut * * Luokka:Vuoden 2016 yhdysvaltalaiset elokuvat Luokka:Yhdysvaltalaiset toimintakomediat Luokka:Elokuvat ystävyydestä
Radeon R420

ATI Radeon R420 on ATI Technologiesin vuosina 2004-2005 julkaisema näytönohjainsarja. Näytönohjaimet tunnettiin myös koodinimellä Loki. Näytönohjaimet tukivat DX 9.0b versioa ja shader model 2.0 B versioita. Radeon X800 näytönohjainsarja suunniteltiin ottamaan X700 näytönohjaimien paikka kiistatta nopeimpana näytönohjaimena tuolla ajanjaksolla. X700 näytönohjaimista suunniteltiin aikansa nopeinta näytönohjainta mutta tuo näytönohjain ei ollut siihen käyttöön riittävän nopea. Luokka:Näytönohjaimet
Aasmund Bjørkan

Aasmund Bjørkan (s. 3. heinäkuuta 1973) on norjalainen jalkapallovalmentaja ja entinen hyökkääjä. Tammikuusta 2018 FK Bodø/Glimtin urheilutoimenjohtajana. ==Ura pelaajana== Bjørkan aloitti pelaajauransa kasvattajaseurassaan FK Bodø/Glimtissä, jonka edustusmiehistössä hän debytoi kaudella 1991.Siste sjanse for Aasmund Seura nousi kaudeksi 1993 pääsarjaan ja Bjørkanista tuli seuran avainpelaajia tulevina liigavuosina. Hyökkääjänä ja keskikentällä viihtynyt Bjørkan tehtaili parhaalla kaudellaan yhdeksän liigamaalia. Bjørkan voitti seuran paidassa Norjan cupin mestaruuden 1993 ja oli häviämässä loppuottelussa 1996 Tromsølle 2–1.Cup final in Oslo, October 27 Elokuussa 2000 hän siirtyi Vålerengaan.Bjørkan klar for Vålerenga Oslolaisseura putosi kauden jälkeen Adeccoligaeniin, jossa Bjørkan edusti seuraa nousuun päättyneen kauden 2001 ollen avainroolissa seuran paluussa pääsarjaan. Kaudella 2002 Bjørkanin peliaika jäi vähäiseksi ja elokuussa hän palasi takaisin Bodø/Glimtiin. Polvivaivat vaikeuttivat Bjørkanin uran viimeisiä pelivuosia. Hän lopetti uransa kauden 2005 jälkeen.Aasmund Bjørkan ==Ura valmentajana== Bjørkan oli vuonna 2006 ehdolla Steigen SK:n päävalmentajaksiBjørkan kan bli Steigen- trener, mutta sopimus ei koskaan toteutunut. Sen sijaan hän jatkoi uraansa Bodø/Glimtin organisaatiossa pelaajien kehittäjänä, kunnes aloitti kauden 2009 alussa Altan päävalmentajana.Den perfekte motivatoren Hän valmensi seuraa kaksi kautta Adeccoligaenin keskikastissa ja siirtyi kauden 2010 jälkeen Ranheimin päävalmentajaksi.Han blir ny Ranheim-trener Hän luotsasi seuran parhaimmillaan Adeccoligaenin neljänneksi kaudella 2011 ja jätti joukkueen sopimuksensa umpeuduttua kauden 2012 jälkeen.Aasmund Bjørkan ferdig i Trondheim Kaudeksi 2013 Bjørkan palasi Bodø/Glimtiin, kun hänestä tuli Jan Halvor Halvorsenin apuvalmentaja.Aasmund Bjørkan returnerer til Bodø/Glimt Heidän johdollaan seura voitti Adeccoligaenin mestaruuden kaudella 2013 ja palasi neljän kauden tauon jälkeen pääsarjatasolle. Kauden 2015 jälkeen hän korvasi Halvorsenin seuran päävalmentajana.Bjørkan ny Glimt-trener Bjørkanin johdolla seura putosi kauden 2016 päätteeksi liigasta, mutta nousi heti kauden 2017 Adeccoligaenin mestaruuden myötä takaisin pääsarjaan. Hänet palkittiin sarjatason parhaana valmentajana.Reginiussen kåret til årets spiller i Eliteserien Nousuun päättyneen kauden jälkeen Bjørkan jätti päävalmentajan tehtävät ja siirtyi seuran urheilutoimenjohtajaksi.Bjørkan ferdig som trener i Bodø/Glimt. Knutsen overtar ==Meriitit== ===Pelaajana=== * Norjan cup: 1993 **Hopeaa: 1996 * Adeccoligaen: 2001 ===Valmentajana=== * Adeccoligaen: 2017 * Adeccoligaenin paras valmentaja: 2017 ==Lähteet== Luokka:Norjalaiset jalkapalloilijat Luokka:Norjalaiset jalkapallovalmentajat Luokka:Vuonna 1973 syntyneet Luokka:Elävät henkilöt
Michellie Jones

Michellie Yvonne Jones (s. 6. syyskuuta 1969, Fairfield) on australialainen entinen triathlonisti, olympiamitalisti ja maailmanmestari. Jones aloitti kilpailun triathlonissa vuonna 1990. Hän voitti maailmanmestaruuden vuosina 1992 ja 1993. Hän osallistui myös Sydneyn olympialaisiin, jossa sijoittui toiseksi häviten vain kahdella sekunnilla kultaa voittaneelle Brigitte McMahonille. Jones siirtyi 2000-luvulla kilpailemaan ironman-luokassa, jossa voitti maailmanmestaruuden 2006. ==Lähteet== Luokka:Australialaiset triathlonistit Luokka:Australialaiset olympiamitalistit Luokka:Vuonna 1969 syntyneet Luokka:Elävät henkilöt
Kalliomarsu

Kalliomarsu (Kerodon rupestris) on Brasilian itäosissa elävä jyrsijä. Se elää kuivilla kallioisilla alueilla pensaiden ja varpujen keskellä, ja suojautuu kallionkoloihin. Se syö lähinnä lehtiä. Paikalliset asukkaat metsästävät kalliomarsuja ruoaksi. Kalliomarsulla ei ole häntää, ja korvat ovat pienet. Aikuinen painaa noin kilon. == Lähteet == == Aiheesta muualla == *Laji.fi: Kalliomarsu (Kerodon rupestris) *ITIS: Kerodon rupestris Luokka:Marsut
Dante (verkko)

Dante on australialaisen Audinate Pty. Ltd. -yhtiön kehittämä IP-pohjainen audionsiirtoprotokolla. Sen sisareksi on vuonna 2019 lanseerattu Dante AV -protokolla, joka mahdollistaa myös videon siirron samassa verkossa. Yhtiö tarjoaa Dante-teknologiaa käyttäville partnereille ohjelmistoja sekä piirisarjoja, joiden avulla liitäntä voidaan toteuttaa erilaisiin äänilaitteisiin mikrofoneista kaiuttimiin asti. Markkinoilla on yli 2 000 erilaista Dante-pohjaista tuotetta. Danten avulla on mahdollista jakaa pakkaamatonta ääntä monikanavaisesti vähäisillä latensseilla tavallisen Ethernet-verkon yli. Dante-teknologiaa käytetään lähinnä ammattilaisille suunnatuissa järjestelmissä, mutta se on yleistynyt myös kiinteissä asennuksissa kuten kauppa- tai koulukeskuksissa. Äänentoistojärjestelmissä Dante-yhteydellä voidaan korvata perinteinen miksauspöydän ja päätevahvistimen sekä lavarasian välinen kaukokaapeli ja haaroittaa signaalia myös äänitystä varten. Dante mahdollistaa myös kiinteiden äänentoisto- ja kuulutusjärjestelmien rakentamisen tavallisen Ethernet-verkon varaan jolloin kaapelointikustannuksissa voidaan säästää huomattavasti. == Lähteet == == Aiheesta muualla == * Yhtiön verkkosivu Luokka:Tietoliikenneprotokollat Luokka:Digitaalinen ääni
Jared Goff

Jared Thomas Goff (s. 14. lokakuuta 1994 Novato, Kalifornia) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän edustaa NFL-liigassa pelaavaa Detroit Lionsia. ==Pelaajaura== Lukiossa pelatessaan Goff heitti yhteensä 7 687 jaardia, 93 tochdownia ja 18 syötönkatkoa, onnistuessaan 477:ssä heitossa 767:stä (62.2%). Tuona aikaan hänen lukionsa joukkue voitti kolmesti piirikunnan mestaruuden. Goff pelasi ennen ammattilaisuraansa Kalifornian yliopistossa, Berkeleyssä. Los Angeles Rams varasi hänet vuoden 2016 NFL:n varaustilaisuuden ensimmäisenä pelaajana. Goff pelasi neljä kautta Ramsissa, jonka aikana hän johdatti joukkueen kertaalleen NFL-liigan loppuotteluun Super Bowliin. Rams kauppasi hänet kauden 2020 jälkeen Detroit Lionsiin vaihdossa pelinrakentaja Matthew Staffordiin. Toukokuussa 2024 Goff teki Lionsin kanssa nelivuotisen ja yhteensä 212 miljoonan dollarin arvoisen jatkosopimuksen. https://www.nfl.com/news/lions-qb-jared-goff-agrees-to-terms-on-four- year-212-million-extension ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1994 syntyneet Luokka:Elävät henkilöt
Kivistön koulu

Kivistön koulu oli Vantaan Kivistön kaupunginosassa, Kehäradan Kivistön rautatieaseman luoteispuolella sijainnut noin 300 oppilaan suomenkielinen alakoulu (luokka-asteet 1–6). Koulu oli aloittanut paikallaan vuonna 1962. Kouluun oli vuodesta 2002 kuulunut myös nimellä Pikkukakkonen tunnettu siirrettävä laajennusosa. Kivistön koulu lakkautettiin 1. elokuuta 2016, koska se purettiin asuintalojen tieltä. Syyslukukaudeksi 2016 otettiin käyttöön läheiseen Aurinkokiven palvelutalon yhteyteen sijoittuva uusi Aurinkokiven koulu (alakoulu), jonne Kivistön koulun oppilaat pääosin siirtyivät. Aurinkokiven koulu on nykyään yhtenäiskoulu, joka kattaa luokka-asteet 0–9. Kirjailija Matti Summanen toimi opettajana Kivistössä kevääseen 1998 saakka. ==Lähteet== Luokka:Vantaan peruskoulut Luokka:Kivistö (Vantaa) Luokka:Entiset suomalaiset oppilaitokset Luokka:Vantaan entiset rakennukset ja rakennelmat
Aleksandre Kobakhidze

Aleksandre Kobakhidze (Avtandilis dze () on georgialainen patronyymi, jonka isän etunimi oli Avtandil ().() ; s. 11. helmikuuta 1987 Tbilisi, Georgian SNT, Neuvostoliitto, nykyinen Georgia) on georgialainen jalkapalloilija. Hän edustaa Ukrainan jalkapalloliigassa pelaavaa Dnipro Dnipropetrovsk ja on pelipaikaltaan keskikenttäpelaaja. ==Lähteet== ==Aiheesta muualla== * Aleksandre Kobakhidze National Football Teams -sivustolla * Luokka:Vuonna 1987 syntyneet Luokka:Elävät henkilöt Luokka:Georgialaiset jalkapalloilijat
Carson Wentz

Carson James Wentz (s. 30. joulukuuta 1992 Bismarck, Pohjois-Dakota) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän edustaa NFL-liigassa pelaavaa Los Angeles Ramsia. ==NFL- ura== Philadelphia Eagles varasi Wentzin vuoden 2016 NFL:n varaustilaisuuden toisella vuorolla. Hän pelasi ennen ammattilaisuraansa Pohjois-Dakotan osavaltionyliopistossa. Hänestä tuli kaikkien aikojen korkeimmalla varattu FCS-tasolla pelannut yliopistopelaaja. Wentz edusti Eaglesia viisi kautta. Kaudella 2017 Wentz loukkaantui runkosarjan loppupuolella ja hänen varamies Nick Foles johdatti Eaglesin Super Bowl -mestaruuteen. Wentz palasi seuraavalla kaudella aloittavaksi pelinrakentajaksi, mutta loukkaantui jälleen kauden loppupuolella. Folesin johdolla Eagles eteni pudotuspelien puolivälieriin. Kaudella 2019 Wentz sai aivotärähdyksen pudotuspelien ensimmäisen kierroksen ottelussa, minkä Eagles myös hävisi. Kausi 2020 oli pelillisesti Wentzin uran huonoin ja lopulta Jalen Hurst syrjäytti hänet aloittavan pelinrakentajan paikalta. Eagles kauppasi Wentzin keväällä 2021 Indianapolis Coltsiin vaihdossa kahteen varausvuoroon. Wentz pelasi Coltsissa kelvollisen kauden, mutta kauden jälkeen seura myi hänet Washington Commandersiin osana isompaa varausvuorojen vaihtokauppaa. Wentz oli osan kaudesta 2022 sivussa heittokäden murtuneen sormen vuoksi ja muutenkin hänen tuloksensa olivat huonot, joten Commanders vapautti kauden jälkeen Wentzin pelaajasopimuksestaan. Kaudeksi 2023 Wentz teki sopimuksen Los Angeles Ramsin kanssa, jossa hänestä tuli Matthew Staffordin varamies. ==Lähteet== == Aiheesta muualla == Luokka:Yhdysvaltalaiset amerikkalaisen jalkapallon pelaajat Luokka:Vuonna 1992 syntyneet Luokka:Elävät henkilöt
Joey Bosa

Joey Bosa (s. 11. heinäkuuta 1995 Fort Lauderdale, Florida) on yhdysvaltalainen amerikkalaisen jalkapallon pelaaja, pelipaikaltaan puolustuksen ulompi linjamies. Hän edustaa NFL-liigassa pelaavaa Los Angeles Chargersia. Bosa oli vuoden 2016 NFL:n varaustilaisuuden kolmas varaus. Hän pelasi ennen ammattilaisuraansa Ohion osavaltionyliopistossa. ==Muuta== Bosan isä John Bosa oli myös ykköskierroksen varaus, ja pelasi NFL:n Miami Dolphinsissa kolme kautta vuosina 1987–1989.Bosan veli Nick Bosa pelaa myös NFL-liigassa edustaen San Fransisco 49:ers joukkuetta. Bosan iso-isoisä Tony Accardo oli yksi Chicagon mafian tunnetuimpia johtohahmoja. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1995 syntyneet Luokka:Elävät henkilöt
Luettelo Salon kaupunginosista

Tämä artikkeli on luettelo Salon kaupunginosista. Luettelossa on mukana alueita vain vuoden 2009 kuntaliitosta edeltäneestä Salosta. * Aarnionperä * Alhaisi * Anisi * Anjala * Armfelt * Enola * Hermanni * Horn * Isokylä * Kaukvuori * Kauniainen * Kärkkä * Lukkarinmäki * Meriniitty * Metsäjaanu * Moisio * Mököinen * Ollikkala * Pahkavuori * Pajula * Palometsä * Paukkula * Rappula * Rauvola * Sirkkula * Tupuri * Viitanlaakso * Viitannummi * Vuohensaari * Ylhäisi * Salon kaupunginosista Salo
Koivukylän koulu

Koivukylän koulu on Rekolan kaupunginosassa Vantaalla toimiva suomenkielinen yläkoulu (luokka-asteet 7–9). Vuonna 2019 koulua kävi 420 oppilasta. Koulu on valmistunut vuonna 1975, ja se on ajalle tyypillisesti suorakaiteen muotoinen ja syvärunkoinen. == Historia == Koulu tunnettiin alun perin nimellä Rekolan yhteiskoulu vuosina 1975–1977. Yhteiskoulu oli perustettu jo vuonna 1971, mutta se toimi alun perin Rekolan kansakoulussa ja myös paikallisen vapaapalokunnan tiloissa. Uuden koulurakennuksen Kustaantielle suunnitteli Arno Savela, joka oli mukana koko Koivukylän kaavarungon suunnittelussa. Suunnittelussa otettiin huomioon vuonna 1977 toteutettu peruskoulu-uudistus ja tilavaraus lukiolle. Peruskoulu-uudistuksen myötä Rekolan yhteiskoulu muutettiin vuonna 1977 Koivukylän yläasteeksi ja lukioksi. Vuonna 2003 lukio kuitenkin yhdistyi Korson lukion kanssa Lumon lukioksi, jolloin rakennuksesta tuli Koivukylän koulu. == Rakennus == Rakennus on toiminnalliselta ratkaisultaan solukoulumallinen: luokat ovat monikäyttöluokkia ja aineluokkia, jotka on sijoitettu kolmeen eri soluun (A, B ja C). Soluilla on omat sisäänkäyntinsä ja pääaulansa. Silloiselle kouluarkkitehtuurille oli ominaista ”laatikkomainen” massoittelu ja tilajäsentely, johon vaikutti suuresti moduuliajattelu ja elementtitekniikka. Ajan ihanteiden mukaisesti koulurakennuksessa toimi koulun oman kirjaston ohessa kunnan sivukirjasto. ==Lähteet== ==Aiheesta muualla== Luokka:Vantaan peruskoulut Luokka:Rekola
Morgan Lake

Morgan Lake (s. 12. toukokuuta 1997 Reading, Englanti) on brittiläinen seitsenottelija ja korkeushyppääjä. Lake voitti kultaa vuoden 2014 alle 20-vuotiaiden MM-kilpailuissa sekä seitsenottelussa pistein 6148 että korkeushypyssä tuloksella 193. Seuraavana vuonna hän voitti kultaa korkeushypyssä alle 20-vuotiaiden Euroopan-mestaruuskilpailuissa tuloksella 191. Lake karsiutui korkeushypyn loppukilpailusta Zürichin EM-kilpailuissa 2014. Hän sijoittui Prahan EM-hallikilpailuissa 2015 viisiottelussa yhdeksänneksi. Saman vuoden Pekingin MM-kilpailuissa hän karsiutui korkeushypyn loppukilpailusta. Portlandin sisäratojen MM-kilpailuissa 2016 hän oli viisiottelussa seitsemäs. Hän keskeytti seitsenottelun Amsterdamin EM- kilpailuissa 2016 ja sijoittui korkeushypyssä kymmenenneksi Rio de Janeiron olympialaisissa. Seuraavana vuonna hän oli korkeushypyssä kahdeksas Belgradin EM-hallikilpailuissa ja kuudes Lontoon MM-kilpailuissa. Lake sijoittui korkeushypyssä neljänneksi Birminghamin sisäratojen MM-kilpailuissa 2018. Hän saavutti samana vuonna hopeaa Gold Coastin Kansainyhteisön kisoissa tuloksella 193. Berliinin EM-kilpailuissa 2018 hän sijoittui seitsemänneksi ja Glasgow'n EM-hallikilpailuissa 2019 yhdeksänneksi. Hän oli Gävlen alle 23-vuotiaiden EM- kilpailuissa 2019 kuudes. Saman vuoden Dohan MM-kilpailuissa hän karsiutui loppukilpailusta. Hän karsiutui myös Toruńin EM-hallikilpailuissa 2021. Samana vuonna järjestetyissä Tokion olympialaisissa hän selviytyi loppukilpailuun, muttei osallistunut siihen jalkavamman vuoksi. Vuonna 2022 hän sijoittui neljänneksi Birminghamin Kansainyhteisön kisoissa ja seitsemänneksi Münchenin EM-kilpailuissa. Istanbulin EM-hallikilpailuissa 2023 hän sijoittui seitsemänneksi. ==Henkilökohtaiset ennätykset== Lähteet: IAAF, Tilastopaja ;Ulkoradat * 200 metrin juoksu: 24,59 (2014) * 800 metrin juoksu: 2.19,06 (2016) * 100 metrin aitajuoksu: 14,25 (2014) * Korkeushyppy: 197 (2018) * Pituushyppy: 632 (2014) * Kuulantyöntö: 14,85 (2014) * Keihäänheitto: 41,93 (2017) * Seitsenottelu: 6148 (2014) ;Sisäradat * 800 metrin juoksu: 2.18,53 (2016) * 60 metrin aitajuoksu: 8,63 (2016) * Korkeushyppy: 199 NR (2023) * Pituushyppy: 613 (2015) * Kuulantyöntö: 13,91 (2015) * Viisiottelu: 4527 (2015) ==Lähteet== Luokka:Brittiläiset yleisurheilun moniottelijat Luokka:Brittiläiset korkeushyppääjät Luokka:Vuonna 1997 syntyneet Luokka:Elävät henkilöt
Trilce

Trilce (Trilce) on perulaisen runoilijan César Vallejon runokirja jonka hän julkaisi vuonna 1922. Se oli hänen toinen kokoelmansa kaikkiaan kolmen kokoelman laajuisesta runotuotannostaan. Sen on suomentanut Einari Aaltonen joka on kirjoittanut siihen myös esipuheen. Savukeidas julkaisi suomennoksen vuonna 2009. Helena Sinervo kirjoittaa arvostelussaan, että Vallejo on tässä kokoelmassa käyttänyt jo ennen surrealisteja muun muassa automaattikirjoituksen tekniikkaa. Ilmestymisaikana kriitikot antoivat siitä kielteisiä arvioita, mutta runoilijoiden piirissä se sai arvostusta, ja Latinalaisesta Amerikasta muodostui avantgarden keskeinen manner.Helena Sinervo: Avantgarden klassikko suomeksi. Helsingin Sanomat 28.2.2010 Aiemmin on Vallejon tuotantoa suomentanut Matti Rossi, mutta – kuten Sinervo sanoo – hänen suomennoskokoelmansa Musta kivi valkoisen päällä "kiertää lähes mahdottomana pidetyn Trilcen, eikä teos muutenkaan sopinut 70-luvun julistavaan estetiikkaan". Runokokoelman nimi on arvoitus: Vallejo oli suunnitellut sille nimeä Cráneos de bronce (Pronssikallot), mutta oikovedosvaiheessa hän suostui nimenmuutokseen ystävien painostuksesta, ja muutos tuli hänelle kalliiksi. Sinervo huomauttaa, että ensivaikutelman jälkeen hän syvennyttyään teoksen käännökseen ja alkutekstiin alkoi suhtautua varauksellisesti paitsi sanavalintoihin myös itse runojen tulkintoihin. Hän huomauttaa, että vaikka Vallejo on monitulkintainen, hän ei ole sekava, silti Aaltonen muokkaa runot vaikeammin avautuviksi kuin alkuteksti. Hän antaa vääristä tulkinnoista esimerkkejä ja on sitä mieltä, että taustoihin ja inkojen ajatteluun ja kieleen tutustuminen olisi ollut avuksi. Mutta Sinervo antaa kuitenkin kiitoksen siitä, että suomennos on tehty, sillä omalla tavallaan se ilmentää Vallejon ajattelua. ==Lähteet== Luokka:Runokokoelmat Luokka:Vuoden 1922 kirjat Luokka:Perulaiset kirjat
Hydroksibentsotriatsoli

Hydroksibentsotriatsoli eli HOBt (C6H5N3O) on bentsotriatsolijohdannaisiin kuuluva heterosyklinen orgaaninen yhdiste. Yhdistettä käytetään orgaanisen kemian synteeseissä erityisesti valmistettaessa synteettisiä peptidejä ja nukleotideja. == Ominaisuudet == Huoneenlämpötilassa hydroksibentsotriatsoli on valkoista kiteistä ainetta. Yhdiste liukenee hyvin veteen ja muodostaa myös kidevedellisen hydraatin (C6H5N3O•H2O, CAS 123333-53-9). == Valmistus ja käyttö == Hydroksibentsotriatsoila valmistetaan o-kloorinitrobentseenistä ja hydratsiinisulfaatista. Nämä reagoivat muodostaen hydratsiinijohdannaisen, josta muodostuu hydroksibentsotriatsolia kuumennettaessa emäksen kanssa. : Hydroksibentsotriatsolia käytetään reagenssina peptidien, nukleotidien ja eräiden sokerijohdannaisten valmistuksessa. Peptidien synteeseissä sitä käytetään yhdessä di-isopropyylikarbodi-imidin tai disykloheksyylikarbodi- imidin kanssa. Karbodi-imidi reagoi aminohapon karboksyyliryhmän kanssa muodostaen O-asyyli-isourean, joka reagoi hydroksibentsotriatsolin kanssa muodostaen hydroksibentsotriatsoliesterin. Tämä esterijohdannainen reagoi toisen aminohapon aminoryhmän kanssa muodostaen amidin. Tällä menetelmällä ei tapahdu peptidien rasemoitumista.Thomas Felgenhauer, Cristopher Schirwitz & Frank Breitling: Peptide Synthesis, Organic, Ullmann's Encyclopedia of Industrial Chemistry, John Wiley & Sons, New York, 2010. Viitattu 29.4.2016 : == Lähteet == == Aiheesta muualla == *ChemBlink: 1-Hydroxybenzotriazole *ChemBlink: 1-Hydroxybenzotriazole hydrate Luokka:Aromaattiset heterosykliset typpiyhdisteet